Document ID: /fineweb-2-swissfilter-quality_10-filterrobots/filtered/01798.jsonl.gz/2125

Fasch es halbs Johr noch üsem Hochzig möchti do auno ganz offiziell "Danke!" säge.
Nöd ich han bi dir s'schönste Chleid samt perfektem Zuebehör under unzählige andere wunderschöne Chleider gfunde, sondern DU häsch mir genau die Chleider vorgschlage, wo passt händ - do isch d'Wahl zwor nöd liecht, aber schnäll gfalle! Dis Gspüri für de richtig Typ Chleid uf de richtig Typ Bruut und dini Erfahrig im Allgemeine isch beeidruckend und vo uschätzbarem Wert!
Ich chamer nöd vorstelle, dassimi igendwo sus so individuell berote gfühlt hett wie bi dir oder sich öper soviel Ziit gno hett! Vo ganzem Herze und bestem Gwüsse wür ich immer nur dich als Bruut- und Fäschtmode Gschäft empfehle, bi dem Service und dene Chleider cha niemer mithebe!
Danke vielmol für Alls!
Mara